
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Асфалтова база с ТСИ  в с. Слана бара, общ. Видин, с оператор „ПСТ Видин“ ЕООД, гр. Видин
Дата на извършване на проверката: 18.07.2018 г.
Място на извършване на проверката: с. Слана бара, общ. Видин, обл. Видин
Проверени компоненти и фактори на околната среда:

· Въздух

· Опасни химични вещества и смеси
Цели на проверката:
      Провеждане на планов текущ контрол по компоненти и фактори на околната среда за изпълнение изискванията на:

· Закон за чистотата на атмосферния въздух (ЗЧАВ) и Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Наредба №1/2005 г. за НДЕ );

· Закон за защита от вредното въздействие на химичните вещества и смеси (ЗЗВВХВС) във връзка с Регламент (ЕО) № 1907/2006 (REACH) и Наредба за реда и начина за съхранение на опасни химични вещества и смеси.
Извършени дейности:
    За датата на проверката операторът е уведомен с писмо на РИОСВ – Монтана с изх.       № 2095/17.07.2018 г. и е приложена Заповед № РД-179/17.07.2018 г. на директора на РИОСВ – Монтана за извършване на комплексна проверка на място на обект: Асфалтова база с ТСИ  в с. Слана бара, общ. Видин, с оператор „ПСТ Видин“ ЕООД, гр. Видин.
     На 18.07.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-179/17.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-46/17.07.2018 г.
Проверени са:
· Асфалтосмесител за производство на различни видове асфалтови смеси;

· Резервоари за съхранение на химични вещества и смеси и газово стопанство;
· Документи и данни, свързани със законовите и подзаконови нормативни актове по околна среда.
Констативна част:
     Основната дейност на обекта е производство на различни видове асфалтови смеси. 
1. Компонент „Въздух“ 
      „ПСТ Видин“ ЕООД, като оператор на асфалтовата база в с. Слана бара, изпълнява изискванията и разпоредбите на ЗЧАВ и Наредба №6/1999 г. за реда и начина за измерване на емисиите на вредни вещества за собствени измервания на концентрациите на вредни вещества в отпадъчните газове от асфалтосмесителя на обекта. През 2017 г. в РИОСВ – Монтана е представен доклад от собствените периодични измервания и копия на протоколите за резултатите от измерванията от акредитирана лаборатория, чиито стойности не превишават нормите, посочени в Наредба №1/2005 г. На площадката се води дневник и се документират всички планови и извънредни обслужвания и ремонти на пречиствателното съоръжение след асфалтосмесителя – трисекционен ръкавен филтър. 

      Трошачно – сортировъчната инсталация в землището на с. Гранитово, общ. Видин се експлоатира съгласно техническите изисквания и разпоредбите на Наредба №1/2005 г. При сухо време, с цел недопускане на неорганизирани емисии от работата на площадката, се използва водоноска за оросяване на вътрешноплощадковите пътища.

      За периода от предишната проверка дружеството не е получавало сигнали и оплаквания от дейността на обектите, касаещи замърсяване на атмосферния въздух и шум в околната среда.
2. Фактор „Опасни химични вещества“

            Дружеството е потребител по веригата на доставки в съответствие с изискванията на Регламент ЕО 1907/2006 REACH, като за производствената си дейност използва и съхранява в резервоари различни видове химични вещества и смеси. Представени са информационни листове за безопасност (ИЛБ), изготвени в съответствие с изискванията на Регламент REACH  и Регламент ЕО 2015/830. Спазват се и изискванията за съвместно съхранение съгласно Наредбата за реда и начина за съхранение на опасни химични вещества и смеси и ИЛБ.
             На обекта не е установено наличие или употреба на вещества от Приложение XIV на Регламент REACH, които подлежат на разрешаване, както и на вещества от Приложение XVII на REACH, предмет на ограничения върху пускането на пазара и употребата.

Заключение:

            Операторът е изпълнил задълженията си, произтичащи от изискванията на екологичното законодателство по компонент „Въздух“ и фактор „Опасни химични вещества“. 

            От извършената проверката няма дадени предписания.

Приоритети за последваща контролна дейност:

· Спазване на изискванията и разпоредбите на Закона за чистотата на атмосферния въздух и подзаконовите му нормативни актове.

· Законосъобразно управление на опасните химични вещества и смеси.

